Arved Plaks

Arved Plaks (sündinud 9. juunil 1933 Tallinnas) on eesti tehnikateadlane.Eesti teaduse biograafiline leksikon, 3. köide

Elulugu
Arved Plaks on aedniku-lilleäri omaniku poeg.

Põgenes 1944 vanematega Saksamaale, siirdus sealt 1949 USA-sse. Õppis Geislingeni Eesti Gümnaasiumis, lõpetas 1951 Danburys (Connecticut) keskkooli, 1956 Connecticuti Ülikooli mehaanikainseneri erialal,  (1981, Pacific Lutheran University), väitekiri käsitles suurte (2,5 MW) tuulegeneraatorite käitamist. Oli 1957–78 Kaman Aerospace Corporation'i insener-aerodünaamik, vanem ja juhtivinsener helikopterite ja lennukite aerodünaamika alal, 1978–95 Boeing Corporation'i juhtivinsener tuulegeneraatorite arendamise valdkonnas, raketibaaside arendamisel ja International Space Station'i projekti efektiivsuse osakonna juhtivinsener.

Teadustöö
Juhtinud edukalt uute helikopterite, suurte tuulegeneraatorite ja kosmosejaama mudelite loomist nende kontseptsioonide hindamiseks ja optimeerimiseks, parima lahenduse leidmiseks töövõime, turvalisuse ja maksumuse seisukohalt. Juhtis helikopteri HH-43B ettevalmistamist 5 maailmarekordi püstitamisel. Society of Beta Gamma Sigma liige, Ameerika Astronautika ja Aeronautika Instituudi (AIAA) auliige (1997). International Space Station Program'i aukiri (1995). Uurimistöö tulemused on avaldatud peamiselt ametkondlikes aruannetes ja trükistes. 

Viited

Teoseid
 Navy combat rescue aircraft for the 1980's (kaasautor). // Kaman Aircraft Report R-761 (1968)
 Development of a method for the analysis of improved helicopter design criterion. // USAAMROL Technical Report 74-30 (1973)
 Improved cost effectivness of helicopters through a two-point design criterion. // Am. Helicopter Society Preprint 811. Washington, 1974
 Design study of wind turbines 50 kW to 3000 kW for electrical utility applications. (NASA CR-134937.) // Kaman Aerospace Corp. (1976)
 Wind turbine system for high wind regions of California. // Boeing Eng. and Constr. Doc. D277-10224-1 (1980)
 Life cycle cost report, WPO1 space station Freedom program. // Boeing Doc. D684-10536 (1993)
 Mission effectivness model for the international space station Alpha. // Boeing Doc. D684-10000-1 (1993)
 Performance, cost and risk evaluation in support of space station development. // International Society of Parametric Analysts Proc. San Diego, 1995.


Kategooria:Eesti tehnikateadlased
Kategooria:Ameerika Ühendriikide teadlased
Kategooria:Eestlased Ameerika Ühendriikides
Kategooria:Connecticuti Ülikooli vilistlased
Kategooria:Sündinud 1933